Ungarn debuterte i Eurovision Song Contest i 1994 og har deltatt 17 ganger. Ungarn har aldri vunnet konkurransen, men har en fjerdeplass fra 1994 og en femteplass fra 2014 som sine beste plasseringer i Eurovision Song Contest. Landets dårligste plassering kom i 2008 med en sisteplass i semifinalen. Etter innføringen av semifinaler i 2004 har Ungarn kvalifisert seg til finalen på 10 av 13 forsøk. Landet kvalifiserte seg hvert år fra 2011 til 2018, men ble slått ut i 2019. Landet trakk seg fra konkurransene i 2020 og 2021, ifølge kilder på grunn av svak økonomi hos kringkasteren og økende LHBT-skepsis i landet.